Diari Oficial de la Generalitat Valenciana


Sumari del DOGV 6753, del 13-04-2012 (2012/3514)

ORDE 11/2012, de 28 de març, de la Conselleria d'Educació, Formació i Ocupació, per la qual es publica la línia pressupostària i es determinen els crèdits que han de finançar les ajudes als centres privats concertats i les dotacions econòmiques als centres públics que impartixen ensenyances de règim general d'Educació Infantil (2n cicle), Educació Primària i Educació Secundària Obligatòria per al desenvolupament de projectes de compensació educativa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6753

Data del DOGV
:   13-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3514


Data del document
:   28-03-2012

Organisme emissor
:   Conselleria d'Educació, Formació i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 11/2012, de 28 de març, de la Conselleria d'Educació, Formació i Ocupació, per la qual es publica la línia pressupostària i es determinen els crèdits que han de finançar les ajudes als centres privats concertats i les dotacions econòmiques als centres públics que impartixen ensenyances de règim general d'Educació Infantil (2n cicle), Educació Primària i Educació Secundària Obligatòria per al desenvolupament de projectes de compensació educativa.  
 [2012/3514]  
L'Orde de 4 de juliol de 2001, de la Conselleria de Cultura i Educació, per la qual es regula l'atenció a l'alumnat amb necessitats de compensació educativa (DOGV de 17.07.2001), determina en l'article primer que l'àmbit d'aplicació de l'orde comprén els centres docents públics i privats concertats que atenen alumnat amb necessitats de compensació educativa d'Educació Infantil (2n cicle), Educació Primària i Educació Secundària Obligatòria.  
En l'esmentada orde consten les bases reguladores dels projectes de compensació educativa i en l'article 14 s'establix el procediment d'autorització dels programes de compensatòria, tot això, sense que siga necessària la publicació cada any d'una nova orde i, així, determina que els programes de compensació educativa que desenrotlle cada centre sostingut amb fons públics seran autoritzats pel director general d'Ordenació i Centres Docents, a proposta del director territorial d'Educació, Formació i Treball, i amb l'informe previ de la Inspecció Educativa.   
  
Després de la publicació de la Llei 10/2011, de 27 de desembre, de Pressupostos de la Generalitat per a l'exercici 2012, i segons el que establix l'article 47.11.b i c del text refós de la Llei d'Hisenda Pública Valenciana, aprovat pel Decret Legislatiu de 26 de juny de 1991, del Consell de la Generalitat Valenciana, és procedent publicar la línia de subvenció que ha de finançar les ajudes previstes per als programes de compensatòria autoritzats per a l'exercici 2012, així com l'import global màxim destinat als programes de compensatòria dels centres públics i privats concertats.  
En compliment del que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, estes ajudes no requerixen ser notificades a la Comissió Europea, ja que no reunixen tots els requisits de l'apartat 1 de l'article 107 del Tractat de Funcionament de la Unió Europea (TFUE).  
  
Per tot això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana, així com l'article 28 de la Llei 5/1983, de 30 de desembre, del Consell, vista la proposta del director general d'Ordenació i Centres Docents de data 6 de març de 2012 i de conformitat amb esta,  
  
  
ORDENE  
  
Primer  
Per a l'exercici 2012, les ajudes als centres privats concertats que desenrotllen els projectes de compensació educativa del segon i tercer quadrimestre del curs 2011-2012 (autoritzats per Resolució de 20 de juliol de 2011, DOCV de 01.08.2011), i del primer quadrimestre del curs 2012-2013, es finançaran a càrrec de la línia de subvenció T0072000 de l'aplicació pressupostària 89.85.52.636.15.8, per un import global màxim de 160.000 euros (cent seixanta mil euros).  
  
Segon  
L'import global màxim de les dotacions econòmiques per als centres públics del segon i tercer quadrimestre del curs 2011-2012 (autoritzats per Resolució de 20 de juliol de 2011, DOCV de 01.08.2011), i del primer quadrimestre del curs 2012-2013, serà de 600.000 euros (sis-cents mil euros), a càrrec de l'aplicació pressupostària 71.09.32.850.53.2.   
  
  
Tercer  
La present orde produirà efectes a partir de l'endemà de ser publicada en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta orde, que posa fi a la via administrativa, podran recórrer els centres privats concertats potestativament en reposició, o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant de la consellera d'Educació, Formació i Ocupació en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 28 de març de 2012  
  
La consellera d'Educació, Formació i Ocupació,  
MARÍA JOSÉ CATALÁ VERDET